Ride

**Ride** a oa ur strollad sonerien vreizhveuriat eus Oxford. Sonerezh shoegaze a veze graet ganto. Ennañ e oa Mark Gardener hag Andy Bell (sonaozañ, kan, gitar), Stephan Queralt (gitar boud) ha Laurence Colbert (taboulinoù).

### 1988-1989
En ur skol arzoù ha design e Banbury edo Mark Gardener hag Andy Bell hag eno e kejjont gant Laurence Colbert. Kejañ a rejont gant Steve Queralt en ur stal pladennoù. Goude bezañ soñjet dibab 'Donkey' e tivizjont bezañ anvet 'Ride', diwar anv un oberenn bet savet gant Mark Gardener. 
O sonadeg kentañ a rejont da-geñver gouel Nedeleg o skol e 1988. E miz C'hwevrer 1989 e sonas Ride e-pad sonadeg an unvaniezh studierien en Oxford Poly ha merzet e voent gant Alan McGee. E 1989 e sinjont ur gevrat gant an ti-embann pladennoù Creation Records perc'hennet gant Alan McGee.

### 1989-1993
Etre miz Genver ha miz Gwengolo 1990 e voe embannet teir fladenn EP gant Ride : *[[Ride (EP)|Ride]]*, *[[Play (EP)|Play]]* ha *[[Fall (EP)|Fall]]*, hag a voe merzet koulz evit ar sonerezh a oa enno hag an doare ma oant kinniget (skeudennoù). Daoust ma ne rejont ket kalz berzh a-fet kenwerzh e voent priziet mat gant ar vurutellerien. An div bladenn gentañ a voe strollet hag embannet e CD e 1992 hag an trede hini a voe ouzhpennet en o fladenn vras gentañ, *[[Nowhere]]*, deuet er-maez e miz Here 1990. Enni e klever tonioù evel "Vapour Trail" pe "Dreams burn down", hag a oa e-touez ar re a blije ar muiañ d'o arvesterien.

E miz Meurzh 1991 e teuas er-maez an EP *[[Today Forever]]*. Ennañ e klever en doa kemmet doare ar strollad, hag e oa luzietoc'h e ganaouennoù nevez. En o zouez e teuas an ton anvet "Sennen" da vezañ unan eus ar re a blije ar muiañ d'an arvesterien. Da-heul e voe aozet troiad etervroadel kentañ Ride, hag e sonas ar strollad en Aostralia, Frañs ha Japan.

E miz Meurzh 1992 e voe embannet eil pladenn vras ar strollad, "Going Blank Again" he zitl, hag a grog gant an ton "Leave Them All Behind" hag a bad ouzhpenn 8 munutenn. 
E 1990 e voe *Nowhere* ar bladenn gentañ embannet gant Creation hag a dizhas an Top 20 er Rouantelezh-Unanet. *Leave Them All Behind*, ar single kentañ tennet eus *Going Blank Again* a dizhas an Top 10 zoken. E-pad an hañv 1992 e sonas Ride e gouel sonerezh Reading.

### 1993-1996 : kemmoù ha disparti
En div bladenn (*Carnival of Light*, 1994 ha *Tarantula*, 1996) a zeuas da-heul e klever e voe cheñchet kalz ar sonerezh savet gant ar strollad, ha heñvel e oa ouzh sonerezh psikedelek ar bloavezhioù 1960. Diaesoc'h-diaesañ e teue an traoù da vezañ etre Andy Bell ha Mark Gardener ha divodet e voe ar strollad e-pad m'edo oc'h enrollañ Tarantula, savet penn-da-benn pe dost gant Bell. 
Daoust ma voe lakaet ar bladenn *single* "Black Nite Crash" da "Single of the Week" er gazetenn Melody Maker e voe degemeret fall a-walc'h ar bladenn gant ar vurutellerien koulz ha gant ar selaouerien.

Goude-se e savas Andy Bell ar strollad Hurricane #1, hag a-benn ar fin ez eas da seniñ er strollad Oasis (azalek 1999). Mark Gardener ha Laurence Colbert a sonas e-pad ur frapad er strollad Animalhouse. Hiziv an deiz e son Gardener e-unan.

## Izili

* Mark Gardener (kan, gitar) 
* Andy Bell (kan, gitar) 
* Lawrence Colbert (batterie) 
* Steven Queralt (gitar boud)

## Pladennaoueg

### Pladennoù EP
* Ride (15/01/1990, Creation Records)
* Play (02/04/1990, Creation Records)
* Fall (17/09/1990, Creation Records)
* Today Forever (04/03/1991, Creation Records)
* Leave Them All Behind (10/02/1992, Creation Records)
* Twisterella (13/04/1992, Creation Records)
* Birdman (18/04/1994, Creation Records)
* How Does It Feel To Feel? (13/06/1994, Creation Records)
* I Don't Know Where It Comes From (26/09/1994, Creation Records)
* Black Nite Crash (12/02/1996, Creation Records)

### Pladennoù bras (LP)
* *Nowhere* (15/10/1990, Creation Records)
* *Going Blank Again* (9/03/1992, Creation Records)
* *Carnival Of Light* (20/06/1994, Creation Records)
* *Tarantula* (11/03/1996, Creation Records)

### Dastumadegoù
* *Smile* (Ride EP + Play EP) (23/11/1992, Creation Records)
* *OX4 - The Best of Ride* Boxset (24/09/2001, Ignition Records)
* *Coming Up For Air* (2002, limited edition 1000 copies EP)
* *Waves* (BBC recordings 1990-1994) (4/08/2003, Ignition Records)

## Liammoù diavaez

* Lec'hienn ofisiel Ride
* Ride war lec'hienn creation-records.com
* Lec'hienn nann-ofisiel
* Site ofisiel  Mark Gardener
* Pennad war fluctuat.net